О Б Щ И Н С К И   С Ъ В Е Т  - П Е Р Н И К
Р Е Ш Е Н И Е  № 306
от 20.09.2016 г.
За разрешение за изработване на проект за подробен устройствен план-план за регулация и план за застрояване /ПУП-ПР и  ПЗ/ с цел провеждане на процедура по промяна предназначението на земеделска земя за неземеделски нужди в земя “За жилищно строителство”
На основание чл.21 ал.1 т.11 от ЗМСМА, чл.124а ал.5 във връзка с чл.125 от ЗУТ                                      
ОБЩИНСКИ СЪВЕТ РЕШИ:

  ОДОБРЯВА представеното техническо задание за промяна предназначението на земеделска земя за неземеделски нужди на поземлен имот /ПИ/ 554 по плана на новообразуваните имоти на с.Драгичево, община Перник, местност “Черешите”.
  РАЗРЕШАВА изработване на ПРОЕКТ ЗА ПОДРОБЕН УСТРОЙСТВЕН ПЛАН- ПЛАН ЗА РЕГУЛАЦИЯ И ПЛАН ЗА ЗАСТРОЯВАНЕ с цел провеждане на процедура по промяна предназначението на земеделска земя за неземеделски нужди, при което:

  1. С план за регулация поземлен имот /ПИ/ 554 се урегулира по имотни граници в нов УПИ VІІІ-554 в квартал 80.

  2. С план за застрояване се определя зона за застрояване в новообразуваният УПИ VІІІ-554 с показатели за нискоетажно жилищно застрояване, устройствена зона Жм и начин на застрояване-свободно, което е съобразено със сервитута на преминаващият ел. провод 20 КV през имота.   

  Проектът за ПУП-ПР и ПЗ да се изготви в М1:1000 върху картова основа от кадастралния план на с.Драгичево, община Перник, местност “Черешите” в обхвата на имота. ПУП-ПР и ПЗ да бъде изготвен в цифров вид CAD формат  в съответствие с изискванията на ЗУТ.

 При изработване на проекта за ПУП-ПР и ПЗ да се спазят изискванията на ЗУТ, Наредба №7/2003г. на МРРБ за ПНУТ и Наредба №8 за Обема и съдържанието на устройствените планове на МРР и МИП.  
  Към проекта да се приложат:

 1.Становище на “ЧЕЗ Разпределение България” АД

 2.Становище от “В и К”-Перник     

 3.Становище от РИОСВ за необходимостта от оценка на въздействие върху околната среда.

 4.Удостоверение от “Напоителни системи” ЕАД-Перник   

 5.Акт за категоризиране на земeделските земи при промяна на тяхното предназначение, издаден от Областна Дирекция ”Земеделие”-Перник.

 6.Решение за утвърждаване на площадка и трасета за проектиране, издадено от Областна Дирекция ”Земеделие”-Перник.  

 Проектът за ПУП-ПР и ПЗ да се изготви еднофазно във фаза окончателен проект и да бъде съобразен със Закона за опазване на земеделските земи и действащата нормативна уредба.              

 Проектът  да се разгледа от Общински експертен съвет гр.Перник и по него да се предложи решение.   

Поради следните мотиви:    В Община Перник е постъпило заявление вх. №16/ТР-2109-1/17.06.2016г. от Емилия Боянова Иванова, живуща в гр. София, ж.к. “Банишора”, бл. 147, ет.2, ап.8 за разрешение за изработване на проект за подробен устройствен план-план за регулация и план за застрояване на поземлен имот 554 по плана на новообразуваните имоти на с.Драгичево, община Перник, местност “Черешите” с цел провеждане на процедура по промяна предназначението на земеделска земя за неземеделски нужди. Към молбата е приложено задание от възложителя за проектиране в съответствие с чл.125, ал.1 и ал.2 от ЗУТ с което е обоснована необходимостта от изработване проект за подробен устройствен план-план за регулация и план за застрояване /ПУП-ПР и ПЗ/. Заданието съдържа информация за съществуващото положение на имота:

 1. Поземлен имот 554 представлява земеделска земя и попада в територия на земи със статут на §4 от ПЗР на ЗСПЗЗ.

 2. Поземленият имот е транспортно достъпен, граничи със съществуващ павиран  път. Имотът може да се електрифицира от съществуващата в района електропреносна мрежа и водоснабден от съществуващ водопровод. Отпадните битово-фекални води ще се събират в изгребна яма в съответствие с изискванията на ЗООС. 

 3. Инвестиционните намерения на собственика на поземлен имот 554 са за построяване на нискоетажна жилищна сграда, поради което се налага необходимостта за промяна предназначението на имота от земеделска земя в земя “За жилищно строителство”.
Решението е прието на заседание на Общинския съвет, проведено на 20.09.2016г., Протокол № 13, т.25 от дневния ред и е подпечатано с официалния печат на Общинския съвет.

